मीनाक्षी लेखी
मीनाक्षी लेखी एक भारतीय राजनीतिज्ञ र भारतको विदेश राज्य मन्त्री र संस्कृति राज्य मन्त्रीको रूपमा कार्य गर्दै छिन्। उनी भारतीय जनता पार्टी (भाजपा) की सदस्य हुन्। उनी १६औँ र १७औँ लोकसभामा नयाँ दिल्ली संसदीय क्षेत्रबाट संसदकी सदस्य हुन्।  उनी भारतको सर्वोच्च अदालतमा पनि वकिल हुन्। सन् २०१४ को लोक सभा निर्वाचनमा उनले भाजपा उम्मेदवारको रूपमा उच्च ध्यानकेन्द्रित संसदीय क्षेत्र नयाँ दिल्ली संसदीय क्षेत्र जितिन् र सन् २०१९ मा पुनः निर्वाचित भइन्। सन् २०१६ मा उनी संसदमा लोक सभाको सुविधा सम्बन्धी समितिको अध्यक्षको रूपमा नियुक्त भएकी थिइन्। सन् २०१९ जुलाई २६ मा लोकसभा अध्यक्ष ओम बिडलाले लेखीलाई सार्वजनिक उपक्रम सम्बन्धी समितिको अध्यक्षको रूपमा नियुक्त गरेका थिए जुन पदमा हालसम्म उनी पदासिन छिन्।

उनी सामाजिक र राजनीतिक विषयहरूमा पत्रपत्रिका र शोधपत्रमा लेख लेख्नुको साथै उनी राष्ट्रिय र अन्तर्राष्ट्रिय महत्त्वका विषयमा विभिन्न टेलिभिजन कार्यक्रमहरूमा भाग लिन्छिन्।

बाल्यकाल 
दिल्लीको हिन्दू कलेजबाट वनस्पतिशास्त्रमा बिएससी गरेपछि लेखीले एलएलबीको पढाईको लागि दिल्ली विश्वविद्यालयको कानूनी विभाग क्याम्प्समा भर्ना लिएकी थिइन्। उनले सन् १९९० मा दिल्ली बार काउन्सिलमा भर्ना भइन र भारतको सर्वोच्च अदालत, दिल्ली उच्च न्यायालय र देशका विभिन्न भागमा अन्य धेरै अदालत, न्यायाधिकरण र फोरममा अभ्यास गरेकी थिइन्।

सन्दर्भ सामग्रीहरू

बाह्य कडीहरू 
 मीनाक्षी लेखीको आधिकारिक वेबसाइट

जीवित मानिसहरू
सन् १९६७ मा जन्म
भारतीय हिन्दुहरू
नरेन्द्र मोदी मन्त्रिपरिषद्
१६औँ लोक सभा सदस्यहरू
१७औँ लोक सभा सदस्यहरू
भारतीय जनता पार्टीका राजनीतिज्ञहरू
भारतीय महिला वकिलहरू